Χρήστος Καζακλάρης

Ο Χρήστος Καζακλάρης (1942 - 2020) ήταν Έλληνας πολιτικός, που διετέλεσε βουλευτής Πιερίας με το ΠΑΣΟΚ.

 Βιογραφία 
 Καταγωγή και σπουδές 
Γεννήθηκε στις 25 Αυγούστου 1942 στο ΔίονΛήμμα Καζακλάρης στην ηλεκτρονική εγκυκλοπαίδεια "Επιστήμη και Ζωή", ανάκτηση 6-5-2013.. Έκανε σπουδές Φυσικής και Μαθηματικών στο πανεπιστήμιο της Θεσσαλονίκης. 

 Πολιτική σταδιοδρομία 
Εντάχθηκε στο ΠΑΣΟΚ από την ίδρυσή του και κατήλθε ως υποψήφιος για πρώτη φορά στις εκλογές του 1974, χωρίς να εκλεγεί (συγκέντρωσε 2.522 ψήφους).

Στις επόμενες εκλογές ήταν ξανά υποψήφιος με το ΠΑΣΟΚ, το 1977 και για μία ακόμη φορά δεν κατόρθωσε να εκλεγεί βουλευτής, παρότι συγκέντρωσε 6.594 σταυρούς.Μακεδονικός Αγών, φύλλο 21-11-1977, σελ. 1.

Ωστόσο, στις εκλογές του 1981 εξελέγη βουλευτής Πιερίας και επανεξελέγη το 1985. Μετά τις εκλογές του Νοεμβρίου του 1989, ο Χρήστος Καζακλάρης έγινε βουλευτής Πιερίας λόγω έκπτωσης της Μαρίας Αρσένη από το βουλευτικό αξίωμα. Έχασε την έδρα του από τη Μαρία Αρσένη στις εκλογές του 1990, αλλά η τελευταία παραιτήθηκε από το βουλευτικό αξίωμα, με αποτέλεσμα ο Καζακλάρης να επιστρέψει στη Βουλή στις 22 Ιανουαρίου 1991.Κοινοβουλευτική θητεία Καζακλάρη Χρήστου του Γεωργίου στον ιστότοπο της Βουλής των Ελλήνων, ανάκτηση 6-5-2013. Η τελευταία του θητεία στο Κοινοβούλιο ολοκληρώθηκε το 1993.

Απεβίωσε από ανακοπή καρδιάς στο Λιτόχωρο σε ηλικία 78 ετών στις 6 Ιανουαρίου 2020 και κηδεύτηκε την επομένη από τον ιερό ναό της Θείας Αναλήψεως Κατερίνης.Πιερία: Έφυγε ο πρώην βουλευτής του ΠΑΣΟΚ Χρήστος Καζακλάρης, pierianews.gr, 6 Ιανουαρίου 2020, ανακτήθηκε στις 5 Φεβρουαρίου 2020.

 Παραπομπές 

 Πηγές 


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Πιερίας